বি. এম. জুলফিকার রায়হান, তালা (দিনাজপুর২৪.কম) প্রায় দেড় মাস নিখোঁজ ভ্যান চালক পুত্র মোহাম্মদ আলী খাঁ (১৬) এর সন্ধান পেতে তালা রিপোটার্স ক্লাবে সাংবাদিক সম্মেলন করেছে হতভাগ্য পিতা সাজ্জাদ আলী খাঁ।বুধবার অনুষ্ঠিত সাংবাদিক সম্মেলনে তিনি বলেন, তাঁর তিন সন্তানের মধ্যে সবার ছোট মোহাম্মদ আলী। সংসারে অভাবের তাড়নায় সে ব্যাটারী চালিত ভ্যান চালিয়ে জীবিকা নির্বাহ করত। গত ১৯ ফেব্রুয়ারী দুপুরে জনৈক ব্যক্তি তাঁর পুত্র মোহাম্মদ আলীর মোবাইলে ফোন করলে সে কথা বলে ভ্যান নিয়ে তালা উপজেলার জাতপুর বাজার হতে সুভাষিণী বাজারে যায়। সেখানে থেকে আর বাড়িতে না ফেরায় রাতে আশপাশের বাজার ও বিভিন্ন আতœীয়-স্বজনের বাড়িতে খোঁজ নিয়ে তার কোন সন্ধান পাওয়া যায়নি। এমনকি তার কাছে থাকা মোবাইল ফোনটিও (যার নম্বর ০১৭৯৩-১০৫৮৪৪ এবং ০১৯৮৫-৪০৩২০১) বন্ধ পাওয়া যায়।